Document ID: 32007D0496

KOMISJONI OTSUS,
13. juuli 2007,
millega muudetakse otsust 2006/415/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses
(teatavaks tehtud numbri K(2007) 3327 all)
(EMPs kohaldatav tekst)
(2007/496/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
võttes arvesse nõukogu 20. detsembri 2005. aasta direktiivi 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta (3) ning eriti selle artikli 63 lõiget 3,
ning arvestades järgmist:
(1)
Komisjoni 14. juuni 2006. aasta otsusega 2006/415/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses ning millega tunnistatakse kehtetuks otsus 2006/135/EÜ, (4) on kehtestatud kõnealuse haiguse leviku vältimiseks kohaldatavad teatavad kaitsemeetmed, sealhulgas A- ja B-piirkondade kehtestamine vastavalt kahtlustatud või kinnitatud haiguspuhangutele.
(2)
Pärast viiruse alatüübi H5N1 põhjustatud kõrge patogeensusega linnugripi puhkemist Tšehhi Vabariigis võttis komisjon 21. juunil 2007. aastal vastu otsuse, millega muudetakse otsust 2006/415/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga Tšehhi Vabariigis. (5)
(3)
Järgnevatel päevadel võttis komisjon vastu 29. juuni 2007. aasta otsuse 2007/454/EÜ, millega muudetakse otsust 2006/415/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses, (6) eesmärgiga kinnitada Tšehhi Vabariigis A- ja B-piirkonnad ning piirkondadeks jaotamise kestus.
(4)
Pärast viiruse alatüübi H5N1 põhjustatud kõrge patogeensusega linnugripi puhkemist Saksamaal võttis komisjon 9. juulil 2007. aastal vastu otsuse 2007/483/EÜ, millega muudetakse otsust 2006/415/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga Saksamaal. (7)
(5)
Komisjon on koostöös Saksamaaga need meetmed läbi vaadanud ning leidnud, et pädeva asutuse poolt selles liikmesriigis kehtestatud A- ja B-piirkondade piirid on haiguspuhangu tegelikust asukohast piisavalt kaugel. Seepärast võib Saksamaa A- ja B-piirkonnad kinnitada ning kõnealuse piirkondadeks jaotamise kestuse kehtestada.
(6)
Otsustes 2007/434/EÜ ja 2007/483/EÜ sätestatud ajutised kaitsemeetmed tuleb kinnitada. Epidemioloogiline olukord, mis on kujunenud seoses linnugripi puhkemisega kodulindude seas Tšehhi Vabariigis, nõuab piiratud alade ja meetmete kehtivusaja muutmist.
(7)
Lisaks on Ungari ja Ühendkuningriik teatanud komisjonile, et kõik tõrjemeetmed viiruse alatüübi H5N1 põhjustatud kõrge patogeensusega linnugripi puhangute suhtes on nende territooriumil 12. märtsiks 2007 lõpetatud ja seetõttu ei ole artikli 4 lõike 2 kohaselt A- ja B-piirkonna suhtes kehtestatud meetmed enam vajalikud.
(8)
Seepärast tuleks otsust 2006/415/EÜ vastavalt muuta.
(9)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2006/415/EÜ lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 13. juuli 2007

Labels: 0
6